Georges Perec

**Georges Perec** (Paris, 1936ko martxoaren 7a - Ivry-sur-Seine, 1982ko martxoaren 3a) frantziar idazlea izan zen, anitzen ustez XX. mendeko interesgarri eta irudimentsuenetako bat. Oulipoko kide 1967tik aurrera, jolas moduan murriztapen formalak, literarioak edo matematikoak erabiltzen ditu bere lanetan.
 
## Bizitza 
Georges Perec Parisen jaio zen, 1936ko martxoaren 7an. Gurasoak, Icek Peretz eta Cyrla Szulewicz, poloniar jatorriko juduak ziren, Soziologiako ikasketak egin ondoren, 1961-1978 bitartean dokumentalista izan zen CNRS edo Frantziako Zientzia Ikerketarako Gunean. 

1965. urtean egin zen ezagun *Gauzak, 60etako istorio bat* (*Les Choses. Une histoire des années soixante*) eleberriari esker, kontsumo-gizartearen abiapuntuan kokatzen dena. Lehenbiziko lan horrek oinarri autobiografiko nabarmena du. Jeromek eta Sylviek osatutako bikotea du protagonista; soziologia ikasitakoak dira biak, Georges Perec eta haren emazte Paulette Petras bezala; eta biak, Perec eta Petras bezala, Sfaxera doaz denboraldi bat pasatzera, Tunisiara.

[eskuinera|thumb|270x270px|Georges Perec-en *La disparition* nobelaren omenez jarritako plaka "[lipogramatikoa".]]

1967an *Gizon bat lotan* (*Un homme qui dort*) argitaratu ostean, esperimentalismora lerratu zen. Raymond Queneauk eta François Le Lionnaisek sortutako Oulipo (*Ouvroir de littérature potentielle*) tailerreko kide behinenetako bat izan zen. 1969an, *La disparition* argitaratu zuen, *e* bakar bat gabe idatzitako eleberria, eta 1972an haren kontrapuntua, *Les revenentes*, *e* beste bokalik erabili gabe idatzitakoa. ''La vie, mode d'emploi*, haren lanik ezagunena eta, aditu askoren ustez, haren obraren gailurra, 1978an argitaratu zuen.

## Lanak 
* *Les Choses. Une histoire des années soixante* (éditions Julliard, 1965, Renaudot saria) Euskarara ekarria: *Gauzak, 60etako istorio bat* (Igela), itzultzailea Itziar Diez de Ultzurrun.
* *Quel petit vélo à guidon chromé au fond de la cour ?* (Denoël, 1966)
* *Un homme qui dort* (Denoël, 1967). Euskarara ekarria: *Gizon bat lotan* (Igela), itzultzailea Juan Luis Agirre.
* *La Disparition* (Denoël, 1969)
* *Petit traité invitant à la découverte de l'art subtil du go* (Christian Bourgois, 1969) (Pierre Lusson eta Jacques Roubaudekin batera)
* *Les Revenentes* (éditions Julliard, 1972)
* *Die Maschine* (Reclam, Stuttgart 1972) (Eugen Helmléren laguntzarekin)
* *Oulipo. Créations, Re-créations, récréations* (Gallimard, 1972) (Raymond Queneau, Paul Fournel eta Oulipo taldearen laguntzarekin)
* *La Boutique obscure. 124 rêves* (Denoël, 1973)
* *Espèces d'espaces* (Galilée, 1974)
* *Ulcérations* (Bibliothèque oulipienne, 1974)
* *W ou le Souvenir d'enfance* (Denoël, 1975)
* *Tentative d'épuisement d'un lieu parisien*, UGE, 1975
* *Alphabets. Cent soixante-seize onzains hétérogrammatiques*, (Galilée, 1976)
* *Je me souviens*. Les choses communes I, (Hachette, 1978)
* *La Vie mode d'emploi* (Hachette, 1978, Médicis saria)
* *Les mots croisés*, (Éditions Mazarine, 1979)
* *Un cabinet d'amateur*. Éditions Balland, 1979)
* *La Clôture et autres poèmes* (Hachette Livre, 1980)
* *Récits d'Ellis Island*. Éditions du Sorbier, 1980) Robert Boberren laguntzarekin)
* *Théâtre I'' (Hachette, 1981)

## Erreferentziak 
## Kanpo estekak